jkorsvik/nowiki_second_scrape_merged huggingface dataset:
Junkers Flugzeug und Motorenwerke

Junkers Flugzeug und Motorenwerke AG var en tysk flyprodusent, etablert av professor Hugo Junkers i Dessau 24. april 1919 som Junkers Flugzeug Werke AG. Før etableringen hadde Hugo Junkers allerede startet en motorfabrikk i 1913, og bygget sitt første fly i 1915. Han slo seg sammen med Anthony Fokker og etablerte Junkers-Fokker-Werke AG 20. oktober 1917, men konflikter mellom de to fikk Hugo Junkers til å bryte ut og starte opp for seg selv. Junkers etablerte også Flygindustri AB i Malmö på 20-tallet for å unngå restriksjonene på tysk flyindustri og Junkers Motorenbau GmbH for produksjon av flymotorer. Etter Hugo Junkers bortgang i 1935 ble foretakene overtatt av den tyske stat og samlet under navnet Junkers Flugzeug und Motorenwerke AG.
Junkers utviklet og produserte en rekke flytyper for Luftwaffe før og under den andre verdenskrig. Blant de mest sentrale er transportflyet Ju 52, stupbombeflyet Ju 87 Stuka og bombeflyet Ju 88. Produksjonen av fly stoppet med slutten av den andre verdenskrig, men produksjon av flymotorer fortsatte under Junkers-navnet fram til 1975 da de ble kjøpt opp av Messerschmitt-Bölkow-Blohm.


== Fly produsert av Junkers ==
Junkers J1, 1915
Junkers J2, 1916
Junkers F13, passasjerfly, 1919
Junkers-Larsen JL-6, passasjerfly, 1920
Junkers-Larsen JL-12, miliærfly, 1921
Junkers A50, sportsfly, 1929
Junkers G 24, tre motors passasjer-, transport- og bombefly, 1924
Junkers G 38, fire motors transportfly, 1929
Junkers W 33, enmotors transportfly, 1926
Junkers W 34, enmotors transportfly, rekognoseringsfly – utviklet fra W33, 1933
Junkers Ju 52 Tante Ju, passasjer-, transport- og bombefly
Junkers Ef 61, jager- og rekognoseringsfly – prototype
Junkers Ju 86, bombe- og rekognoseringsfly
Junkers Ju 87 Stuka, stupbombefly
Junkers Ju 88, bombe- og rekognoseringsfly, nattjager
Junkers Ju 89, sivilt fly, tungt bombefly – prototype
Junkers Ju 90, sivilt fly, transportfly
Junkers Ju 188, Rächer (Hevner), bombefly
Junkers Ju 248, versjon av Me 263
Junkers Ju 252, transportfly
Junkers Ju 287, tungt bombefly – prototype
Junkers Ju 288, bombefly – prototype
Junkers Ju 290, transportfly, patruljefly
Junkers Ju 322 Mammut, transport glidefly – prototype, 1941
Junkers Ju 352 Herkules, transport
Junkers Ju 388 Störtebeker (kjent tysk pirat), rekognoseringsfly, nattjager
Junkers Ju 390, lang-distanse bombefly – Amerika Bomber prototype
Junkers Ju 488, tungt bombefly
Junkers EF 132, tungt bombefly


== Flymotorer produsert av Junkers ==
Junkers JL2
Junkers JL5
Junkers Jumo 205
Junkers Jumo 210
Junkers Jumo 211
Junkers Jumo 213
Junkers Jumo 222
Junkers Jumo 004


== Eksterne lenker ==
Offisielt nettsted 
(en) Junkers – kategori av bilder, video eller lyd på Commons
Sons of Angels

Sons of Angels var et norsk hardrock-band som ble startet i 1989 av Torstein Bieler (bass) og  Lars Kilevold (keyboards). 
Andre medlemmer var Hans-Olav Solli (vokalist), Staffan William-Olsson (gitar) og Geir Digernes (trommer). Bandet dro til USA i 1989, signerte med Atlantic Records og solgte over 150 000 eksemplarer av debutalbumet Sons of Angels fra 1990. 
Bandet fikk en hit med sangen «Cowgirl». I 1991 brøt de med Atlantic Records. De startet innspillingen av et nytt album, men etter hvert gikk bandet i oppløsning. 
Sons of Angels' låter ble utgitt på et eget album i 2001. Samtidig gjorde bandet et lite comeback med Solli og William-Olsson og Geir Digernes fra originalbesetningen.


== Diskografi ==
Sons of Angels (Atlantic, 1990)
Slumber With the Lions (Z Records, 2001)


== Eksterne lenker ==
(en) Sons of Angels på Discogs 
(en) Sons of Angels på MusicBrainz 
(en) Sons of Angels på Spotify
Pedro Cea

José Pedro Cea (1900–1970) var en uruguayansk fotballspiller. Han var Uruguays toppscorer i fotball-VM 1930. Han scora utlikningsmålet 2–2 for Uruguay i finalen mot Argentina. Uruguay vant finalen 4–2. På klubbnivå spilte han på toppklubben Club Nacional de Football. Her vant han flere seriemesterskap.
Han vant også sommer-OL 1924 og sommer-OL 1928 for sitt land. Han døde 18 dager etter sin 70. bursdag.


== OL-medaljer ==
 1924  Paris -  Gull i fotball  Uruguay
 1928  Amsterdam - Gull i fotball  Uruguay


== VM-medaljer ==
1930  Montevideo -  Gull i fotball 


== Eksterne lenker ==
(en) Pedro Cea – Olympedia 
(en) Pedro Cea – Sports-Reference (OL-resultater – arkivert) 
(en) Pedro Cea – FIFA 
(en) Pedro Cea – Transfermarkt 
(en) Pedro Cea – national-football-teams.com 
(en) Pedro Cea – WorldFootball.net 
(en) Pedro Cea – FootballDatabase.eu 
(en) Pedro Cea – FBref
Tore Keller

Tore Bertil Gottfrid Keller (1905–1988) var en svensk fotballspiller og elektriker. Han spilte for IK Sleipner og Sveriges landslag.


== Karriere ==
Han debuterte for IK Sleipner i Allsvenskan den 3. august 1924 borte mot IFK Eskilstuna i en kamp IK Sleipner vant 3–1. I mesterskapssesongen 1937/38 med IK Sleipner spilte Tore «Tosse» Keller alle 22 seriekampene. På landslaget debuterte han under Sommer-OL i Paris den 29. mai 1924 i Sveriges storseier 8–1 over Belgia med score kampens 5–0 -mål i 1 min i 2. omg. Sin siste landskamp fikk han på tur hjem fra VM i Fotball 1938 i den nordiske mesterskapskampen mot Danmark 21. juni 1938 som Sverige vinner 1–0, bare 2 dager etter bronsefinalen i VM.Han var en del av det svenske landslaget som fikk bronse i sommer-OL 1924.
Han spilte for Sverige både i fotball-VM 1934 og fotball-VM 1938. I VM 1938 scora han hat-trick da Sverige slo Cuba hele 8–0. Dette er det motstridende websider på (hatrick) og og og.


== Annet ==
I 1923 gikk Tore Keller en 5 000 meter på vanlige rørskøyter på tiden 12.11,7.


== Meritter ==
1924  Paris -  OL-Bronse i fotball (Sverige)
1938  Frankrike - 4.-plass i Fotball-VM
1938 Seriemester med IK Sleipner i Allsvenskan


== Referanser ==


== Eksterne lenker ==
(en) Tore Keller – Olympics.com 
(en) Tore Keller – Olympic.org 
(en) Tore Keller – Olympedia 
(en) Tore Keller – Sports-Reference (OL-resultater – arkivert) 
(en) Tore Keller – databaseOlympics.com (arkivert) 
(sv) Tore Keller – Sveriges olympiske komité 
(en) Tore Keller – FIFA 
(en) Tore Keller – Transfermarkt 
(en) Tore Keller – national-football-teams.com 
(en) Tore Keller – FootballDatabase.eu 
(se) Biografi på IKSleipner.se med bilder og karikaturtegninger.
(ty) Profil på Fussballdaten.de
(se) Svensk fotboll år för år...1938 forside bilde etter å ha vunnet Allsvenskan med IK Sleipner sesongen 1937/38.
(se) IK Sleipner lagbilder 1920-1929 og IK Sleipner lagbilder 1930-1939
Langvassåga

Langvassåga er ei elv i Rana kommune i Nordland. Elva har utspring fra Langvatnet og renner i sørøstlig retning til den munner ut i Ranelva sør for Røssvoll.
Oppdemningen av Ranelva ved Reinforsen kraftverk medfører at vannet fra Ranelva tidvis renner oppover Langvassåga og ut i Langvatnet. Strømretningen i Langvassåga avhenger av vannstanden i Langvatnet, vannføringen i Røvassåga og Ranelva, lukestillingene i Reinfossen dam og driften i Langvatn kraftverk.
Europavei 6 påsserer over elva like før samløpet med Ranelva. Langvassbrua (Røssvollbrua) ble ferdigstilt i 1907.


== Referanser ==
Knut Olav Ystaas

Knut Olav Ystaas (født 14. februar 1974) er en tidligere norsk fotballspiller  og trener som spilte for Kopervik Idrettslag. Han startet i Kopervik, men hadde også opphold i SK Vedavåg Karmøy og FK Haugesund, der han blant annet skåret i en kamp mot Rosenborg.
Han spilte helst i angrep, men kunne også fungere i andre posisjoner på banen.
I 2007-sesongen var han spillende trener for Kopervik og var veldig nær opprykk til 2. divisjon, men tapte for Randaberg IL i kvalifiseringen. Etter sesongen la han opp på grunn av skader, men fortsatte som trener med opprykk som resultat i 2008. Etter opprykket forlot han stillingen som trener i KIL, og overlot jobben til assistentrener Tore Emberland. Han er nå ansatt som sportslig leder i Kopervik IL.


== Referanser ==


== Eksterne lenker ==
(en) Knut Olav Ystaas – Transfermarkt 
(en) Knut Olav Ystaas – FBref
Rigoberto Urán

Rigoberto Urán Urán (født 26. januar 1987) er en colombiansk landeveissyklist. Hans største meritt er sølvmedaljen i landeveisrittet under Sommer-OL 2012 i London. I 2013 kom han til Giro d'Italia som hjelperytter for Bradley Wiggins som var en av de største favorittene til å vinne sammenlagt. Wiggins måtte gi seg på grunn av sykdom, og Urán endte selv på andreplass.


== Meritter ==


== Referanser ==


== Eksterne lenker ==
Offisielt nettsted 
(en) Rigoberto Urán – kategori av bilder, video eller lyd på Commons 
(en) Rigoberto Urán – Olympedia 
(en) Rigoberto Urán – Sports-Reference (OL-resultater – arkivert) 
(en) Rigoberto Urán – ProCyclingStats 
(en) Rigoberto Urán – Cycling Archives 
(en) Rigoberto Urán – Cycling Quotient 
(en) Rigoberto Urán – CycleBase 
(en) Rigoberto Urán – TheSports.org
Royal Geographical Society

Royal Geographical Society er Storbritannias geografiske selskap. Det ble grunnlagt i 1830 under navnet  Geographical Society of London for the advancement of geographical science. Selskapets første beskytter var kong William IV, og det tok opp i seg flere andre geografiske selskap, som Association for Promoting the Discovery of the Interior Parts of Africa, Raleigh Club og Palestine Association. 


== Eksterne lenker ==
Royal Geographical Society
Royal Geographical Society Picture Library
Bendik Wold

Bendik Wold (født 7. november 1979) er en norsk forlegger, journalist og debattant. Han er født i Trondheim, og har vokst opp på Hamar.


== Liv og virke ==
Wold var aktiv i Hamar og Hedmark Sosialistisk Ungdom da han gikk på Hamar katedralskole, og kom senere inn i sentralstyret.  
I 1999 begynte han som kulturjournalist i Klassekampen under Jon Michelet som sjefredaktør. I 2002 fikk han stillingen som litteraturredaktør i Morgenbladet, men i 2006 gikk han tilbake til Klassekampen, som redaktør for avisas nye litteratursatsing på lørdager, Bokmagasinet. I april 2008 sluttet Wold i Klassekampen for å starte Flamme Forlag sammen med forfatter Nils-Øivind Haagensen. I september 2016 ble Wold på nytt en del av Klassekampens kulturredaksjon, denne gangen som ny kulturredaktør etter Haakon Flemmen.Wold er gift med journalist og tidligere sjefredaktør i Morgenbladet Anna B. Jenssen.


== Forfatterskap ==
I 2004 skrev Wold boka Tredje venstre (2005) sammen med Magnus Marsdal. I 2009 gav han, sammen med Nils-Øivind Haagensen, ut boka Brenn ned skiten. Boka er et slags politisk-litterært manifest for forlaget Flamme, i form av en samling essays, artikler og intervjuer. Morgenbladet mente boka ville påkalle både begeistring og hoderysting. I 2018 gav Wold ut romanen Canada Dry - en halvt satirisk og halvt sentimental roman om et beskyttet, men besværlig liv i Norges hovedstad. Dagbladet gav boka terningkast fire, og anmeldelsen inneholdt uttrykk som "troverdig skildring", "språklig sikker" og "imponerende troverdig" om boka. Aftenpostens anmelder var litt mer lunken i sine uttalelser og mente at boka har "...gode partier, men utilfredsstillende slutt."


== Bibliografi ==
2004: Tredje venstre (sammen med Magnus Marsdal) - Forlaget Oktober - ISBN 9788249502936 / ISBN 9788249503384
2009: Brenn ned skiten - Flamme forlag - ISBN 9788202296391
2018: Canada Dry - Gyldendal -  ISBN 9788205513082


== Referanser ==


== Eksterne lenker ==
Brenn ned skiten på Haugenbok.no
Tredje venstre på Forlaget Oktober
Canada Dry på Gyldendal.no
Flamme forlag
Døgnvillhet

Døgnvillhet er et uttrykk for den fysiologiske reaksjon som inntreffer når man endrer kroppens døgnrytme, som for eksempel ved skiftarbeid eller ved å reise gjennom flere tidssoner med fly (kalt jet lag). Døgnvillhet er en døgnrytmeforstyrrelse av ikke-kronisk type.
Typiske tegn på døgnvillhet:

Tretthet
Desorientering
Kvalme
Hodepine
Søvnløshet eller meget skiftende søvnrytme.
Manglende appetitt
Irritasjon
Irrasjonalitet
fordøyelsesproblemer
forstoppelse
diaré
konsentrasjonsvansker
svimmelhet    


== Jet lag ==
Jet lag oppleves ofte verre når man reiser østover enn hvis man reiser vestover. Dette er fordi døgnet blir forkortet hvis man reiser østover og omvendt.
Kroppen har lettere for å tilpasse seg til et lenger døgn enn et kort. Vanligvis klarer man å korrigere døgnrytmen med 1 til 1½ timer hvert døgn.


== Behandling ==
Lys og sosiale faktorer hjelper til med å snu døgnrytmen. Lys om kvelden skyver døgnrytmen fremover i tid så man sover senere, lys om morgenen trekker døgnrytmen tilbake i tid så så man sover tidligere.
Medikamentet melatonin gitt 12 timer faseforskjøvet i forhold til lys kan også ha effekt, men er ikke like effektivt som systematisk lyseksponering.En annen utprøvet metode er ved avreise å stille klokka likt ankomststedet og innrette søvnen deretter. Bruk sovetablett for å sove godt 6-7 timer på flyet og da forhåpentligvis våkne uthvilt for å gå «rett på jobb». Fordelen med metoden er at man slipper forberedelser og senere omstillingstid ved ankomst.På mange nyere flytyper er det skjermer, enten i stolryggen foran passasjeren eller som nedfellskjermer i taket, og disse viser ofte kart (i forskjellig målestokk) over det området flyet befinner seg i. Her kan og avleses informasjon om klokkeslett på ankomststedet og tiden i den tidssonen flyet flyr over i øyeblikket. 
Et godt tiltak kan derfor være å stille klokken slik at riktig tid vises, fra tidssone til tidssone. Særlig gjelder dette for flyvninger østover, som for eksempel fra Europa til Asia. Dette kan for mange være til hjelp for å tilpasse seg etter tidssonene. 


== Referanser ==
Grønfjelldalen

Grønfjelldalen er et dalføre i Rana kommune i Helgeland i Nordland. Dalen har sin beliggenhet på vestsiden av Dunderlandsdalen, og er oppkalt etter Grønfjellet, hvis høyeste punkt er 1057 meter over havet.
Dalføret er rikt på mineraler, spesielt kvarts, muskovitt, plagioklas, kalifeltspat, grafitt, sinkblende og blyglans. Det inneholder også forekomster av svovelkis, magnetkis, magnetitt, markasitt, kobberkis og rutil. Litologisk er dalføret preget av muskovittskifer av ekstrutivt opphav, der den opprinnelige bergarten var tuff,  amfibolitt av intrusiv opprinnelse, der den opprinnelige bergarten var doleritt, og sedimentær granatglimmerskifer, som har utviklet seg fra gråvakke.Grønfjellåga renner gjennom dalen, og munner ut som en side-elv til Ranelva.
Grønnfjelldalen har vei-forbindelse til E6, via en bru, ca. 3 km nord for Storforshei.
Næringsgrunnlaget i Grønfjelldalen er jordbruk.
Grønfjelldal skole, som også fungerte som grendehus, brant ned natt til 3. mars 2007. Den 7. november 2009 stod et nytt skolebygg ferdig, og den 22. juni 2010 vedtok Rana kommunestyre at skolen settes i drift høsten 2010.


== Folketall ==
Statistisk sentralbyrå [1] oppgir følgende folketall for Grønfjelldalen:


== Referanser ==
Ungarn under Paralympiske vinterleker 2002

Ungarn deltok med to deltakere i de paralympiske vinterlekene 2002 i Salt Lake City i USA. Han deltok i slalåm.


== Medaljer ==


== Deltakere ==
Alpin skiidrett
Sandor Navratyil


== Kilder ==
Participation Numbers Salt Lake City 2002 Paralympic Winter Games hos paralympic.org
Medal Standings Salt Lake City 2002 Paralympic Winter Games hos paralympic.org
Søkeside på lekenes offisielle hjemmeside
Sandor Navratyil

Sandor Navratyil (født 31. desember 1964) er en ungarsk funksjonshemmet alpinist og rullestoltennisspiller.
Han ble handikappet i en bilulykke, og begynte å konkurrere i alpint i 1998, og deltok i sin første internasjonale konkurranse i 2000. Før dette deltok han i Paralympiske sommerleker 1996 i Atlanta, der han deltok i rullestoltennis. I alpint konkurrerer han i klassen LW11.


== Meritter ==
Paralympiske vinterleker 2006
Deltok i storslalåm, men kvalifiserte seg ikke til finalerundenParalympiske vinterleker 2002
10.-plass i slalåm
Anne Graham Lotz

Anne Graham Lotz (født 21. mai 1948) er en amerikansk kristen predikant og forfatter. Hun er leder for og grunnlegger av AnGeL Ministries. Hun er i Skandinavia særlig kjent som frontfigur i den internasjonale forkynnelseskampanjen «Just Give Me Jesus» som er nært knyttet til den norske, tverrkirkelige grasrotorganisasjonen JesusKvinner.
Anne Graham Lotz er datter av Billy Graham og Ruth Graham. Billy Graham er verdensevangelist og grunnlegger av Billy Graham Evangelistic Association. Annes bror, Franklin Graham, har overtatt lederplassen etter sin far.
Anne Graham Lotz har siden begynnelsen av 1980-tallet reist rundt i verden som evangelist. På samme måte som for faren, er det mest sentrale i hennes forkynnelse det enkle, kristne evangeliet om frelse.


== Bibliografi ==
Anne Graham Lotz er forfatter og har skrevet flere bøker. Hun har som forfatter mottatt priser for enkelte av bøkene og noen har vært bestselgere. Hennes bøker er oversatt til flere språk. Hun har også bidratt med artikler i aviser og tidsskrift.

… mangelfull liste …
? – Bare gi meg Jesus (Just give me Jesus).
? – Mine øyne har sett Herren – en personlig vekkelse.


== Referanser ==


== Eksterne lenker ==
www.annegrahamlotz.com – Anne Graham Lotz
www.billygraham.org – Billy Graham Evangelistic Association
Norge under Paralympiske vinterleker 2002

Norge deltok med i alt 27 deltakere i de paralympiske vinterlekene 2002 i Salt Lake City i USA. Disse tok til sammen 19 medaljer. 


== Medaljer ==


=== Gull ===
Langrenn og skiskyting
Ragnhild Myklebust (4), Nils Erik Ulset, Kjartan Haugen, Helge Flo, og Andreas Hustveit, samt stafett 3x2,5 km (Tone Gravvold, Ragnhild Myklebust og Siw Kristin Vestengen)


=== Sølv ===
Kjelkehockey
Helge Bjørnstad, Knut Erling Granaas, Eskil Hagen, Atle Haglund, Kjetil Korbu Nilsen, Rolf Einar Pedersen, Tommy Rovelstad, Erik Sandbraathen, Johan Siqveland, Geir Skogstad, Stig Tore Svee, Morten Syversen, Arne Birger Vik, Roger Johansen
Skiskyting
Tone Gravvold
Langrenn
Andreas Hustveit


=== Bronse ===
Langrenn
Siw Kristin Vestengen (3), Tone Gravvold, og stafettlaget for herrer (Karl Einar Henriksen, Kjartan Haugen, Andreas Hustveit)
Alpin skiidrett
Asle Tangvik


== Deltakere ==
Alpin skiidrett
Asle Tangvik, Knut André Nordstoga, Harald Guldahl
Skiskyting og langrenn
Tone Gravvold, Siw Kristin Vestengen, Karl Einar Henriksen, Kjartan Haugen, Andreas Hustveit, Helge Bjørnstad, Stein-Oluf Horn, Ragnhild Myklebust, Nils Erik Ulset
Kjelkehockey
Helge Bjørnstad, Knut Erling Granaas, Eskil Hagen, Atle Haglund, Kjetil Korbu Nilsen, Rolf Einar Pedersen, Tommy Rovelstad, Erik Sandbraathen, Johan Siqveland, Geir Skogstad, Stig Tore Svee, Morten Syversen, Arne Birger Vik, Roger Johansen
Asle Tangvik

Asle Tangvik (født 3. oktober 1975 på Kvål i Melhus) er en norsk funksjonshemmet alpinist som har konkurrert for Trønderlyn.
Tangvik ble handikappet 1986, da han mistet venstre fot etter å ha blitt overkjørt av en lastebil. Han har deltatt i alle paralympiske vinterleker fra 1994 til 2010. Han debuterte på Lillehammer i 1994, og konkurrerer i klassen LW2. 
En bronse i storslalåm tatt under Paralympiske vinterleker i 2002 er hans gjeveste bragd i idrettssammenheng.Han ble født og vokste opp på Kvål, men flyttet i voksen alder til Oslo. 


== Meritter ==
Paralympiske vinterleker 2006
18.-plass i super-G
25.-plass i utfor
37.-plass i storslalåmParalympiske vinterleker 2002
Bronse i storslalåm
5.-plass i super-G
10.-plass i slalåm
11.-plass i utforVM 2000
9.-plass i storslalåm og slalåm
10.-plass i super-G
12.-plass i utforParalympiske vinterleker 1998
4.-plass i storslalåm og super-G
15.-plass i utforParalympiske vinterleker 1994
8.-plass i storslalåm
11.-plass i utfor
16.-plass i super-G


== Referanser ==


== Eksterne lenker ==
(en) Asle Tangvik – Paralympic.org
Lourenço Marques

Lourenço Marques var en portugisisk sjøfarer og handelsmann i det 16. århundre. I 1544 utforsket av området omkring det som i dag heter Maputo-bukta (Baía de Maputo) utenfor hovedstaden Maputo i Mosambik.På ordre fra kongen i Portugal, João III, fikk bukta navnet Baía de Lourenço Marques (Lourenço Marques-bukta) til hans ære. Bosettingen som ble etablert på østsiden av bukta fikk også navnet Lourenço Marques. Byen Lourenço Marques var hovedstad i Mosambik fra 1898, og skiftet navn til Maputo 3. februar 1976, året etter Mosambiks selvstendighet.


== Referanser ==
Gustav Wetterström

Gustav Wetterström (1911–1991) er en tidligere svensk fotballspiller. Han spilte for klubben IK Sleipner og Sveriges landslag.
Han spilte i fotball-VM 1938 i Frankrike, hvor han scora hat-trick i 8–0 seieren over Cuba, selv om mange kilder utenfor FIFA har kreditert ham for fire mål i den kampen. Også lagkameraten Tore Keller scora hat-trick i samme kamp.


== Referanser ==


== Eksterne lenker ==
(en) Gustav Wetterström – FIFA 
(en) Gustav Wetterström – Transfermarkt 
(en) Gustav Wetterström – national-football-teams.com 
(en) Gustav Wetterström – WorldFootball.net 
(en) Gustav Wetterström – EU-Football.info 
(en) Gustav Wetterström – FBref
Persienne

Persienne (av «fra Persia») er en solskjerm som monteres på innsiden av et vindu for å sperre for innsyn og/eller sollys. Persienner er vanligvis laget av plast eller metall, og av og til også tre.
Vannrette persienner er den vanligste typen og består av vannrette metallspiler opphengt i et system av tråder. Spilene kan vris (ofte ved hjelp av en stav) for å justere lysmengden som slippes inn, eller trekkes opp (ofte ved hjelp av en eller flere tråder) slik at de er ute av veien. Justeringsstaven og -trådene er ofte plassert på samme siden av persiennen og kan vikles inni hverandre.


== Typer ==
I tillegg til å komme i forskjellige størrelser (for å passe vinduer av ulik størrelse) finnes de også i en rekke forskjellige utforminger, stiler, materialer (f.eks. treverk, plast eller aluminium), farger og mønstre.
Noen forskellige typer etter utforming er:

Foldegardiner eller liftgardiner (Roman blinds)
Lamellgardiner (vertical blinds)
Panelgardiner (panel blinds)
Plissegardiner (pleated blinds)
Rullegardiner (roller blinds)
Vannrette persienner (Venetian blinds)De senere årene har det kommet flere smarthus-løsninger for automatisk styring av persienner, og disse kan programmeres slik at de fungerer som en form for lysstyring ved å regulere innslipp av dagslys på dagtid og gi ekstra privatliv på kveldstid.


== Se også ==
Blendingsgardin
Gardin


== Eksterne lenker ==
(en) Window blinds – kategori av bilder, video eller lyd på Commons 
(en) Window blind – galleri av bilder, video eller lyd på Commons
Leirmineral

Leirmineral tilhører en gruppe av mineraler som kalles sjiktsilikat. På grunn av sine fysikalske og kjemiske egenskaper forekommer leirmineralene oftest i kornfraksjonen <0,002mm i naturen. Jord som er rik på leirmineraler, kalles leire.


== Krystallstruktur ==
Leirmineralene klassifiseres etter deres krystallografi. Strukturen varierer med typer av enten oktaederlag eller tetraederlag, som er bundet sammen elektrostatisk. Mellom lagene ligger ofte store ioner som f.eks. kalium som også bidrar til å binde lagene sammen. Strukturen kan i tillegg bestå av hydroksyloktaedre. Den krystallografiske sammensetningen analyseres ved XRD som bestemmer tykkelsen på hvert lag; vanligvis 7Å, 10Å eller 14Å.


== Geokjemi ==


== Litteratur ==
G. W. Brindley & G. Brown: Crystal Srtucture of Clay Minerals and their X-Ray Identification. Mineral Society London. 1980.
A. C. D. Newman: Chemistry of Clays and Clay Minerals. Mineral Society London. 1987.
B. Velde: Origin and Mineralogy of Clays. Springer Verlag. Berlin Heidenberg. 1995.
Gardin

En gardin er et stykke tøy som henges opp i eller inntil et vindu for å blokkere lys og/eller innsyn, i motsetning til draperi som henges opp andre steder enn vinduer. Gardinene kan være lengder av tøy som henges opp vertikalt ved siden av vinduet, med eller uten kappe som henges opp horisontalt, eller kun en kappe i øvre del av vinduet.
Kafégardin er en horisontal kappe i nedre del, og samtidig også i øvre delen av vinduet.


== Se også ==
Blendingsgardin
Persienne


== Eksterne lenker ==
(en) Curtains – kategori av bilder, video eller lyd på Commons
Gardiner

Gardiner kan sikte til:

Gardin, henges opp i vinduer
Gardiner (Maine)
Gardiner (Montana)